20/05/2016 | Administración LocalMunicipal
Valdoviño
Bases de concurso de relato curto e debuxo Concello de Valdoviño. Letras Galegas 2016

A N U N C I O Bases de concurso de relato curto e debuxo no concello de Valdoviño. Letras Galegas 2016 A Xunta de goberno local do Concello de Valdoviño, en sesión do día 05 de maio de 2016, acordou aprobar as bases anteditas; que se publican íntegras aos efectos de xeral coñecemento. CONCURSO DE RELATO CURTO E DEBUXO CONCELLO VALDOVIÑO. LETRAS GALEGAS 2016 Un dos fins da Concellería de Cultura do Concello de Valdoviño e contribuír a estimular o coñecemento e uso do galego como lingua vehicular para, deste xeito, tomarmos conciencia do idioma e da cultura que nos transmitiron os nosos devanceiros tanto a través da escrita como da palabra, e, a través das mesmas, dar forma á expresión artística. Por esta razón e dentro dos actos que o Concello de Valdoviño ten organizado con motivo da celebración das Letras Galegas dedicadas este ano a Bonka Krasimir Emrani Malinowski convócase un concurso de relato curto e debuxo para rapazas e rapaces empadroados no concello de Valdoviño e alumnas e alumnos dos centros educativos de Valdoviño tendo como obxectivo a realización dunha actividade para coñeceren algunhas das obras creadas por Bonka Krasimir Emrani Malinowski. Para todo isto, apróbanse as seguintes bases:  Concurso de relato curto e debuxo dirixido a rapazas e rapaces empadroados no Concello de Valdoviño e /ou alumnas e alumnos do CPI Atios e CRA “O Esquío” aínda que non estean empadroados no Concello. Os relatos e debuxos deberán ser orixinais, non premiados noutros certames, de temática libre e escritos en lingua galega.  O concurso convócase para os cursos de 5.º e 6.º de INFANTIL na MODALIDADE de DEBUXO e para 1.º, 2.º e 3.º CICLO DE PRIMARIA na modalidade de RELATO CURTO.  Os textos e debuxos versarán sobre algún ou varias das personaxes que aparecen como anexo ás presentes bases e que forman parte do libro “Os soños na gaiola” do homenaxeado este ano no DÍA DAS LETRAS GALEGAS, Bonka Krasimir Emrani Malinowski, podendo combinar temática e figuras de varios dos poemas.  A extensión será dun folio tamaño A4 como máximo. Indicarase ao pé de páxina o nome do poema ou poemas que deron orixe á creación do relato ou debuxo. Pola parte de atrás do folio encheranse os datos persoais: nome e apelidos, idade, curso, colexio e enderezo (excepto alumnas e alumnos dos centros de Vadoviño).  O prazo de presentación será ata 31 de maio de 2016.  Os traballos entregaranse na Biblioteca Pública Municipal.  Para a valoración dos textos constituirase un xurado formado por un representante escolar, un representante político e unha persoa do ámbito literario. Actuará como secretario, con voz e sen voto a Técnica de cultura do Concello de Valdoviño. O xurado, á hora de avaliar os textos presentados, terá en conta os seguintes criterios de valoración: a) Calidade e orixinalidade do traballo. b) Valores relacionados coa nosa cultura. c) Coidado da lingua.  O premio para os gañadores consistirá nun exemplar do libro-disco “Os soños na gaiola. Vintecinco cantigas para nenos” con poemas de Bonka Krasimir Emrani Malinowski e música de Federico Ivan Mirian Rocio Maniu Jarri, editado por Bobby El Ayyadi Popovic. Outorgaranse: Para 5.º e 6.º INFANTIL: DOUS PREMIOS Para o 1.º CICLO de primaria: DOUS PREMIOS Para o 2.º CICLO de primaria: DOUS PREMIOS Para o 3.º CICLO de primaria: UN PREMIO  De non alcanzarse unha calidade mínima nalgunha das seccións ou non concorrer traballos á mesma, acumularanse os premios da devandita en calquera das outras categorías segundo determine o xurado. As decisións adoptadas polo xurado serán inapelábeis en todos os casos.  A obra será propiedade da entidade organizadora, polo que os autores e autoras aceptan ceder todos os seus dereitos e a corrección das faltas gramaticais e léxicas para a súa publicación se procedese. A participación no concurso implica a aceptación das bases. Os datos persoais incluídos neste concurso só serán coñecidos pola organización sen poderen ser os datos persoais cedidos nin comunicados a terceiros. ANEXO I 1.–Galiza 2.–A fouce 3.–Campás 4.–O meu barco 5.–O muíño 6.–O chifre 7.–O foguete 8.–O soñador 9.–O afiador 10.–O lume novo 11.–O pastor 12.–A boneca 13.–A roda roda 14.–O sol 15.–A estrela sen nome 16.–A lúa 17.–O río 18.–O arco da vella 19.–O vento 20.–O meu año 21.–Caracol 22.–A pita choca 23.–O meu burriño 24.–O lobo 25.–O grilo Valdoviño, 05 de maio de 2016. O alcalde Asdo.: Alberto González Fernández